Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az 1993. évi LIX. törvény 24. §-a értelmében az országgyűlési biztos a tudomására jutott információk alapján az
Paragraph Index: 115

Az 1993. évi LIX. törvény 24. §-a értelmében az országgyűlési biztos a tudomására jutott információk alapján az illetékes szervnél fegyelmi vagy szabálysértési eljárást kezdeményezhet, bűncselekmény gyanújának észlelése esetén pedig büntetőeljárást kezdeményez. Az országgyűlési biztos és általános helyettese szabálysértési eljárást 1997-ben egyszer sem, büntetőeljárást pedig 1 ajánlással kezdeményezett. 1999/18/II. szám A fegyelmi felelősségre vonásra vonatkozó kezdeményezések száma az elmúlt évben több mint kétszeresére, 23-ra emelkedett. Eredményességét tekintve — a korábbi 45 százalékhoz viszonyítva — 1997-ben mintegy 52 százalékban történt meg ténylegesen a fegyelmi felelősség megállapítása. A tárgyilagosság okán meg kell jegyezni, hogy az esetek többségében az ajánlás nem kifejezetten a fegyelmi felelősségre vonásra, hanem az alkotmányos visszásságot okozó helyzet kialakulásáért való fegyelmi felelősség megállapításának vizsgálatára vonatkozott. Az elfogadásra vonatkozó adatok viszont a tényleges felelősség megállapítását tartalmazzák. Többször fordult elő az is, hogy bár a fegyelmi felelősség megállapításával az érintett szerv egyetértett, azonban az egyéb okból — mint például munkahely-változtatás, nyugállományba vonulás — nem valósult meg. Az előző beszámolási időszak 20 százalékos arányához hasonlóan, az elmúlt évben a tett intézkedések összesen 23 százalékában fordult elő, hogy a kezdeményezéssel, ajánlással annak címzettje nem értett egyet, vagy arra nem válaszolt. Ilyen esetekben az országgyűlési biztos és általános helyettese — esetenként további vizsgálódás, más szerv álláspontjának megismerése után — ajánlását eredeti tartalmával fenntartotta és megismételte (76 százalék), ajánlását a kapott válasz ismeretében módosította (20 százalék) vagy visszavonta (4 százalék). A mintegy 5 százalékot jelentő, 28 válasz nélkül maradt ajánlások mindegyikét ismételten felülvizsgálta és azt további intézkedés mint például sürgetés, a felügyeleti szerv megkeresése, vagy szükség szerint fegyelmi felelősségre vonás indítványozása követte. Mindez természetesen nem változtat azon a tényen, hogy 1997-ben az említett 28 ajánlásra az érintett szervtől nem érkezett válasz. 5/2. számú táblázat Az állampolgári jogok országgyűlési biztosa és általános helyettese

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes